**NACRT**

**ZAKON O IZMJENAMA I DOPUNAMA**

**ZAKONA O KONTROLI PREDMETA OD DRAGOCJENIH METALA**

**Član 1**

U Zakonu o kontroli predmeta od dragocjenih metala („Službeni list CG“, broj 40/10), u članu 2 stav 3 tačka 7 tačka na kraju teksta zamjenjuje se tačkom-zarez i dodaje se nova tačka koja glasi:

„8) investiciono zlato u smislu zakona kojim se uređuje porez na dodatu vrednost.“

**Član 2**

U članu 4 stav 1 tačka 8 tačka - zarez zamjenjuje se zarezom i dodaju se riječi: „čiji je rezultat postavljanje državnog žiga, odnosno izdavanje sertifikata;“.

**Član 3**

 U članu 5 stav 3 poslije tačke 4 dodaje se nova tačka koja glasi:

„4a) daje stručna mišljenja iz oblasti kontrole predmeta od dragocjenih metala;“.

**Član 4**

U članu 6 stav 1 riječi: „propisanu finoću u odgovarajućem“ zamjenjuju se riječima: „finoću u propisanom“.

U tački 2 poslije riječi: „585 hiljaditih (585/1000) – VII stepen finoće“ dodaju se riječi: „375 hiljaditih (375/1000) – VIII stepen finoće“.

Poslije stava 2 dodaje se novi stav koji glasi:

„(3) Predmeti izrađeni od legure dragocjenog metala čija je finoća niža od najmanjeg stepena finoće iz stava 1 ovog člana ne smatraju se predmetima od dragocjenih metala, u smislu ovog zakona.“

**Član 5**

 U članu 13 poslije stava 1 dodaje se novi stav koji glasi:

„Proizvođač je dužan da u roku od 15 dana od dana prijema rješenja iz stava 1 ovog člana, dostavi Zavodu matricu znaka proizvođača i žig sa svojim znakom radi uzimanja otisaka.“

 Dosadašnji st. 2 i 3 postaju st. 3 i 4.

**Član 6**

U članu 14 stav 2 tačka 3 mijenja se i glasi:

 „3) bude pravosnažno osuđen za krivično djelo falsifikovanja znakova propisanih ovim zakonom“.

 Poslije stava 3 dodaje se novi stav koji glasi:

„(4) Proizvođač je dužan da, u roku od osam dana od dana prijema rješenja iz stava 2 ovog člana, dostavi Zavodu žig sa svojim znakom.“

U stavu 5 riječi: „iz stava 4“ zamjenjuju se riječima: „iz stava 5“.

 Stav 6 briše se.

Stav 7 mijenja se i glasi:

„(7) Protiv odluke Ministarstva po žalbi iz stava 5 ovog člana može se pokrenuti upravni spor.“

Dosadašnji st. 4 i 5 postaju st. 5 i 6.

**Član 7**

 U članu 15 poslije stava 1 dodaje se novi stav koji glasi:

„Uvoznik je dužan da u roku od 15 dana od dana prijema rješenja iz stava 1 ovog člana dostavi Zavodu matricu znaka uvoznika i žig sa svojim znakom radi uzimanja otisaka.“

 Dosadašnji st. 2 i 3 postaju st. 3 i 4.

**Član 8**

U članu 16 stav 2 tačka 2 mijenja se i glasi:

„2) bude pravosnažno osuđen za krivično djelo falsifikovanja znakova propisanih ovim zakonom“.

Poslije stava 2 dodaju se dva nova stava koja glase:

„(3) Uvoznik ne smije upotrebljavati znak uvoznika za koji je donijeto rješenje o oduzimanju znaka uvoznika.

 (4) Uvoznik je dužan da u roku od osam dana od dana prijema rješenja iz stava 2 ovog člana dostavi Zavodu žig sa svojim znakom.“.

U stavu 4 riječi: „stava 3“ zamjenjuju se riječima: „stava 5“.

Stav 5 briše se.

Stav 6 mijenja se i glasi:

„(6) Protiv odluke Ministarstva po žalbi iz stava 5 ovog člana može se pokrenuti upravni spor.“

Dosadašnji st. 3, 4 i 6 postaju st. 5, 6 i 7.

**Član 9**

 Član 20 mijenja se i glasi:

„(1) Ako Zavod ispitivanjem utvrdi da je predmet koji je podnesen na ispitivanje i žigosanje od odgovarajuće vrste dragocjenog metala, ima finoću u propisanom stepenu finoće iz člana 6 ovog zakona, kao i da je označen u skladu sa ovim zakonom izvršiće žigosanje tog predmeta.

(2) Ako Zavod ispitivanjem utvrdi da predmet podnesen na ispitivanje i žigosanje nije od odgovarajuće vrste dragocjenog metala, nema najniži stepen finoće iz člana 6 ovog zakona i nije označen u skladu sa ovim zakonom, neće izvršiti žigosanje predmeta i donijeće rješenje o odbijanju zahtjeva.

(3) Ako se u toku ispitivanja ne može sa sigurnošću utvditi stepen finoće predmeta od dragocjenih metala, Zavod može nastaviti ispitivanje na način koji zahtijeva oštećenje odnosno uništenje izdvojenog uzorka iz dostavljenih predmeta od dragocjenih metala, uz prethodno izjašnjenje stranke i bez obaveze plaćanja odštete za oštećeni predmet.

(4) Ako se podnosilac zahtjeva ne izjasni da se predmet koji je podnesen na ispitivanje ispita na način koji može dovesti do oštećenja odnosno uništenja, Zavod će donijeti rješenje o odbijanju zahtjeva.

(5) Ako se na osnovu sprovedenog ispitivanja iz stava 3 ovog člana utvrdi da predmet koji je podnesen na ispitivanje nije u skladu sa propisanim stepenom finoće iz člana 6 ovog zakona, troškove ispitivanja snosi podnosilac zahtjeva.

(6) Ako se na osnovu sprovedenog ispitivanja iz stava 3 ovog člana utvrdi da je predmet koji je podnesen na ispitivanje u skladu sa propisanim stepenom finoće iz člana 6 ovog zakona, troškovi ispitivanja se ne naplaćuju.

**Član 10**

Poslije člana 24 dodaje se novo poglavlje i novi član koji glasi:

**„VIa. KLAUZULA O MEĐUSOBNOM PRIZNAVANJU**

**Član 24a**

(1) Predmet od dragocjenih metala koji je zakonito stavljen na tržište države članice Evropske Unije ili Republike Turske, odnosno države potpisnice EFTA Sporazuma i koji je u toj državi ispitan, odnosno žigosan od strane nezavisnog tijela ili institucije koju je imenovala vlada, nadležno ministarstvo ili drugo državno tijelo te države, može se slobodno stavljati na tržište Crne Gore (primjena tzv. “klauzule o međusobnom priznavanju”).

(2) Ocjena ispunjenosti uslova iz stava 1 ovog člana vrši se u skladu sa propisom Vlade Crne Gore kojim je uređeno međusobno priznavanje robe koja se zakonito stavlja na tržište u državi iz stava 1 ovog člana.

(3) U Crnoj Gori priznaju se žigovi koji su izdati u državama potpisnicama međunarodnih sporazuma u oblasti dragocjenih metala, a čija potpisnica je Crna Gora.”

**Član 11**

 U članu 25 stav 1 mijenja se i glasi:

„Naknade troškova postupka ispitivanja, žigosanja, utvrđivanja sastava legure i stepena finoće predmeta od dragocjenih metala, ispitivanja opreme koja služi za ispitivanje predmeta od dragocjenih metala, provjere ispunjenosti uslova za određivanje znaka proizvođača, kao i druge propisane troškove u vezi sa ispitivanjem i žigosanjem predmeta od dragocjenih metala, kao i naknadu za izdavanje rješenje za određivanje znaka proizvođača, odnosno znaka uvoznika, snosi podnosilac zahtjeva.

Stav 2 briše se.

 U stavu 3 poslije riječi „naknade“ dodaju se riječi: „troškova postupka“.

 U stavu 4 riječi: „i način plaćanja naknada“ zamjenjuje se riječima: „troškova postupka“.

 Stav 5 mijenja se i glasi:

„Sredstva ostvarena naplatom troškova iz stava 1 ovog člana prihod su budžeta Crne Gore i mogu se koristiti samo za razvoj djelatnosti kontrole predmeta od dragocjenih metala.“

 Dosadašnji st. 3, 4 i 5 postaju st. 2, 3 i 4

**Član 12**

U članu 29 stav 1 tačka 1 poslije riječi: „člana 16 stava 2“ dodaju se riječi: „ovog zakona“, a riječi: „ukidanje rješenja o znaku proizvođača, odnosno rješenja o znaku uvoznika“ zamjenjuju se riječima: “donošenje rješenja o oduzimanju znaka proizvođača, odnosno znaka uvoznika“.

**Član 13**

U članu 31 stav 1 poslije tačke 1 dodaje se nova tačka koja glasi:

„ 1a) u propisanom roku nije dostavio Zavodu matricu znaka proizvođača i žig sa svojim znakom radi uzimanja otisaka (član 13 stav 2);“.

U tački 2 tačka na kraju teksta zamjenjuje se tačkom – zarez i dodaju četiri nove tačke koje glase:

„3) žig sa svojim znakom ne dostavi Zavodu u roku od osam dana od dana prijema rješenja o oduzimanju znaka proizvođača (član 14 stav 4);

4) u propisanom roku nije dostavio Zavodu matricu znaka uvoznika i žig sa svojim znakom radi uzimanja otisaka (član 15 stav 2);

5) upotrebljava znak uvoznika za koji je donijeto rješenje o oduzimanju znaka uvoznika (član 16 stav 3);

6) ako žig sa svojim znakom ne dostavi Zavodu u roku od osam dana od dana prijema rješenja o oduzimanju znaka uvoznika (član 16 stav 4)“.

**Član 14**

 Ovaj zakon stupa na snagu osmog dana od dana objavljivanja u „Službenom listu Crne Gore“

 **OBRAZLOŽENJE**

**I USTAVNI OSNOV ZA DONOŠENJE ZAKONA**

Ustavni osnov za donošenje Zakona o izmjenama i dopunama Zakona o kontroli predmeta od dragocjenih metala sadržan je u članu 16 tačka 5 Ustava Crne Gore kojim je propisano da se zakonom u skladu sa Ustavom, uređuju pitanja od interesa za Crnu Goru.

**II RAZLOZI ZA DONOŠENJE ZAKONA**

Izmjene i dopune Zakona o kontroli predmeta od dragocjenih metala predstavljaju značajan korak ka modernizaciji i usklađivanju crnogorskog zakonodavstva sa evropskim standardima. Naime, ovim zakonom se, između ostalog, uvodi klauzula o međusobnom priznavanju proizvoda od dragocjenih metala, čime se prihvataju proizvodi bez dodatnih zakonskih ograničenja koji se zakonito stavljaju na tržište države članice Evropske Unije ili Republike Turske, odnosno države potpisnice EFTA Sporazuma, što je takođe jedna od obaveza definisana Akcionim planom za usklađivanje nacionalnog zakonodavstva sa čl. 34 do 36 Ugovora o funkcionisanju EU.

Takođe, dodatni razlozi za izmjene Zakona o kontroli predmeta od dragocjenih metala je potreba za korekcijom određenih neusklađenosti i rješavanje problema koji su se pojavili tokom njegove primjene u praksi, imajući u vidu da je važeći zakon donijet još 2010. godine.

**III USAGLAŠENOST SA EVROPSKIM ZAKONODAVSTVOM**

Nacrt Zakona o izmjenama i dopunama Zakona o kontroli predmeta od dragocjenih metala usklađuje se sa odredbama čl. 34 do 36 Ugovora o funkcionisanju EU.

Naime, prema navedenim odredbama Ugovora o funkcionisanju EU, zabranjena su kvantitativna ograniĉenja uvoza između država članica, kao i sve mjere koje imaju jednako dejstvo (član 34); zabranjena su kvantitativna ograniĉenja izvoza između država članica, kao i sve mjere koje imaju jednako dejstvo (član 35); odredbe čl. 34 i 35 ne isključuju zabrane ili ograničenja uvoza, izvoza ili robe u tranzitu opravdana razlozima javnog morala, javnog poretka ili javne bezbjedosti; zaštite zdravlja i ţivota ljudi, životinja ili biljaka; zaštite nacionalnog blaga umjetniĉke, istorijske ili arheološke vrijednosti; ili zaštite industrijske i komercijalne svojine. Takve zabrane ili ograniĉenja ne smiju međutim biti sredstvo samovoljne diskriminacije niti prikrivenog ograniĉenja trgovine između država ĉlanica (član 36).

**IV OBJAŠNJENJE OSNOVNIH PRAVNIH INSTITUTA**

**Članom 1 Nacrta zakona** vrši se dopuna u članu 2 važećeg teksta zakona na način da se odredbe ovog zakona ne primjenjuju na investiciono zlato u smislu zakona kojim se uređuje porez na dodatu vrednost, imajući u vidu da se radi o specifičnoj vrsti predmeta.

**Članom 2 Nacrta zakona** vrši se dopuna člana 4 stav 1 tačka 8 važećeg zakona na način da se precizira krajnji cilj postupka ispitivanja predmeta od dragocjenih metala - postavljanje državnog žiga, odnosno izdavanje sertifikata, čime se doprinosi jasnoći u vezi sa procesom ispitivanja predmeta od dragocjenih metala.

**Članom 3 Nacrta zakona** izvršena je dopuna u članu 5 Zakona u stavu 3 istog člana dodaje se nova tačka 4a po kojoj Zavod za metrologiju ima nadležnost za davanje stručnih mišljenja iz oblasti kontrole predmeta od dragocjenih metala. Time se Zavod pozicionira kao ključna stručna institucija ne samo za operativne nadležnosti (kao što je ispitivanje i žigosanje predmeta od dragocjenih metala), već i za savjetodavnu funkciju, koja olakšava privrednicima poslovanje u ovoj oblasti.

### **Članom 4 Nacrta Zakona** izvršene su izmjene u članu 6 Zakona kojim se precizira formulacija u vezi sa stepenom finoće. Takođe, dodaje se VIII stepen finoće (375/1000) za predmete od zlata.

### Takođe, dodata je odredba da se predmeti izrađeni od legure dragocjenog metala čija je finoća niža od najmanjeg propisanog stepena finoće ne smatraju predmetima od dragocjenih metala prema ovom zakonu. Navedena odredba doprinosi sprječavanju zloupotreba i jasno definiše koji predmeti mogu biti označeni kao predmeti od dragocjenog metala u smislu ovog zakona.

**Čl. 5 do 8 Nacrta zakona** utvrđene su obaveze za proizvođača i uvoznika da dostave Zavodu matricu svog znaka i žig sa svojim znakom radi uzimanja otisaka u roku od 15 dana od prijema rješenja o određivanju znaka proizvođača, odnosno uvoznika. Takođe, predviđena je obaveza vraćanja žiga Zavodu u slučaju oduzimanja znaka. Dodatno, ovim članovima izvršene su određene tehničke korekcije, kao i usklađivanje sa zakonom kojim se uređuje upravni postupak.

### **Članom 9 Nacrta zakona** vrši se izmjena člana 20 važećeg teksta zakona, na način da se unapređuje i dodatno pojašnjava postupak ispitivanja i žigosanja predmeta od dragocjenih metala.

### **Članom 10 Nacrta zakona** uvodi se klauzula o priznavanju u novom članu 24a. Ovo je jedna od najvažnijih izmjena u Nacrtu zakona, koja omogućava da se predmet od dragocjenih metala koji je zakonito stavljen na tržište tržište države članice Evropske Unije ili Republike Turske, odnosno države potpisnice EFTA Sporazuma i koji je u toj državi ispitan, odnosno žigosan od strane nezavisnog tijela ili institucije koju je imenovala vlada, nadležno ministarstvo ili drugo državno tijelo te države, može slobodno stavljati na tržište Crne Gore (primjena tzv. “klauzule o međusobnom priznavanju”). Uvođenje klauzule o međusobnom priznavanju jedna je od obaveza definisana Akcionim planom za usklađivanje nacionalnog zakonodavstva sa čl. 34 do 36 Ugovora o funkcionisanju EU.

Ispunjenost uslova za primjenu ove klauzule, vrši se u skladu sa propisom Vlade Crne Gore kojim se uređuje međusobno priznavanje robe koja se zakonito stavlja na tržište.

### **Članom 11 Nacrta zakona** izvršena je izmjena u članu 25 važećeg teksta zakona, na način da se precizira odredba o naknadi troškova nastalih u skladu sa ovim zakonom koje snosi podnosilac zahtjeva, a sredstva od naplate tih troškova dio su budžeta Crne Gore i mogu se koristiti isključivo za razvoj djelatnosti kontrole predmeta od dragocjenih metala.

**Članom 12 Nacrta zakona** vrši se tehničko usklađivanje odredbe člana 29 zakona sa odredbama koje se odnose na upravni postupak.

**Članom 13 Nacrta zakona** vrši se dopuna odredbe 31 zakona, koja se odnosi na prekršajne odredbe, a imajući u vidu dodatne obaveze utvrđene ovim Nacrtom zakona za proizvođače, odnosno uvoznike.

**Članom 14 Nacrta zakona**, predviđena je odložena primjena odredbe o međusobnom priznavanju i to od \_\_\_\_\_\_\_\_.

**Članom 15 Nacrta zakona** predviđeno je stupanje na snagu zakona, osmog dana od dana objavljivanja u “Službenom listu Crne Gore”.

**V PROCJENA FINANSIJSKIH SREDSTAVA ZA SPROVOĐENJE ZAKONA**

Za sprovođenje ovog zakona nije potrebno obezbijediti dodatna sredstva u budžetu Crne Gore.

**VI PREGLED ODREDABA ZAKONA O KONTROLI PREDMETA OD DRAGOCJENIH METALA KOJE SE MIJENJAJU**

**Član 2**

 (1) Predmetima od dragocjenih metala, u smislu ovog zakona, smatraju se nakit, ukrasi ili drugi predmeti izrađeni od legura koje sadrže dragocjeni metal u propisanoj finoći.

(2) Predmeti od dragocjenih metala mogu se stavljati u promet ili držati pripremljeni radi stavljanja u promet ili biti izloženi kao uzorci samo ako u pogledu označavanja, ispitivanja i žigosanja ispunjavaju uslove propisane ovim zakonom.

(3) Odredbe ovog zakona ne odnose se na :

1) predmete od zlata sa masom manjom od 1 g i predmeti od srebra sa masom manjom od 3 g;

2) predmete od dragocjenih metala starije proizvodnje koji imaju naučnu, istorijsku ili kulturnu vrijednost;

3) instrumente izrađene od dragocjenih metala koji se upotrebljavaju u proizvodnji, industriji i u naučne svrhe;

4) kovani novac izrađen od legura dragocjenih metala koji služi kao zakonsko sredstvo plaćanja;

5) držače za drago kamenje, bisere ili druge predmete, u kojima je masa dragocjenih metala neznatna u odnosu na ukupnu masu predmeta;

6) predmete od dragocjenih metala koji se nalaze u vlasništvu fizičkih lica, osim u slučaju njihovog stavljanja u promet;

7) predmete od dragocjenih metala namijenjene izvozu, osim ako to zahtijeva strani uvoznik.

**Član 4**

Pojedini izrazi upotrijebljeni u ovom zakonu imaju sljedeće značenje:

1) **dragocjeni metali** su platina, zlato, paladijum i srebro;

2) **legura za izradu predmeta od dragocjenih metala** je čvrsti rastvor koji sadrži najmanje jedan dragocjeni metal i jedan ili više drugih metala;

3) **finoća** je maseni udio dragocjenog metala u ukupnoj masi predmeta izražena u hiljaditim djelovima (x/1000);

4) **stepen finoće** je minimalni maseni udio dragocjenog metala u ukupnoj masi predmeta propisan ovim zakonom;

5) **označavanje predmeta od dragocjenih metala** je stavljanje znaka proizvođača, odnosno znaka uvoznika i odgovarajućih oznaka finoće na predmete od dragocjenih metala;

6) **znak proizvođača predmeta od dragocjenih metala** je znak kojim proizvođač označava predmet koji je proizveo;

7) **znak uvoznika predmeta od dragocjenih metala** je znak kojim uvoznik označava predmet koji je uvezao, u skladu sa carinskom deklaracijom;

8) **ispitivanje predmeta od dragocjenih metala** je postupak utvrđivanja sastava i finoće i pregled oznaka na predmetima od dragocjenih metala (oznaka finoće i znak proizvođača, odnosno znak uvoznika);

9) **državni žig** je znak kojim se potvrđuje ispravnost ispitivanih predmeta od dragocjenih metala u pogledu vrste dragocjenog metala, finoće i oznaka propisanih ovim zakonom;

10) **žigosanje predmeta od dragocjenih metala** je postupak stavljanja državnog žiga na predmete od dragocjenih metala.

**Član 5**

(1) Organ državne uprave nadležan za poslove kontrole predmeta od dragocjenih metala (u daljem tekstu: Ministarstvo) prati izvršavanje poslova u oblasti kontrole predmeta od dragocjenih metala.

(2) Stručne i sa njima povezane upravne poslove u oblasti kontrole predmeta od dragocjenih metala utvrđene zakonom obavlja organ uprave nadležan za poslove kontrole predmeta od dragocjenih metala (u daljem tekstu: Zavod).

(3) U obavljanju poslova iz stava 2 ovog člana Zavod:

1) određuje znak proizvođača/uvoznika;

2) vrši ispitivanje i žigosanje predmeta od dragocjenih metala;

3) sprovodi inspekcijski nadzor u oblasti kontrole predmeta od dragocjenih metala;

4) sarađuje sa drugim nadležnim inspekcijskim organima i pruža stručnu pomoć iz oblasti kontrole predmeta od dragocjenih metala;

5) priprema stručne osnove za izradu nacrta propisa iz oblasti kontrole predmeta od dragocjenih metala;

6) odlučuje u upravnim postupcima iz oblasti kontrole predmeta od dragocjenih metala;

7) predstavlja Crnu Goru u međunarodnim i regionalnim organizacijama i uspostavlja saradnju u oblasti kontrole predmeta od dragocjenih metala;

8) vodi evidenciju znakova proizvođača/uvoznika;

9) obavlja i druge poslove iz oblasti kontrole predmeta od dragocjenih metala u skladu sa zakonom.

III. SASTAV I FINOĆA PREDMETA OD DRAGOCJENIH METALA

**Član 6**

(1) Predmeti od dragocjenih metala moraju imati propisanu finoću u odgovarajućem stepenu finoće, i to:

1) predmeti od platine:

999 hiljaditih (999/1000) - I stepen finoće

950 hiljaditih (950/1000) - II stepen finoće

900 hiljaditih (900/1000) - III stepen finoće

850 hiljaditih (850/1000) - IV stepen finoće

2) predmeti od zlata:

999 hiljaditih (999/1000) - I stepen finoće

950 hiljaditih (950/1000) - II stepen finoće

916 hiljaditih (916/1000) - III stepen finoće

900 hiljaditih (900/1000) - IV stepen finoće

840 hiljaditih (840/1000) - V stepen finoće

750 hiljaditih (750/1000) - VI stepen finoće

585 hiljaditih (585/1000) - VII stepen finoće

3) predmeti od paladijuma:

999 hiljaditih (999/1000) - I stepen finoće

950 hiljaditih (950/1000) - II stepen finoće

500 hiljaditih (500/1000) - III stepen finoće

4) predmeti od srebra:

999 hiljaditih (999/1000) - I stepen finoće

950 hiljaditih (950/1000) - II stepen finoće

925 hiljaditih (925/1000) - III stepen finoće

800 hiljaditih (800/1000) - IV stepen finoće

(2) Za predmete od dragocjenih metala koji imaju finoću veću od finoće propisane za odgovarajući stepen finoće iz stava 1 ovog člana, a manju od narednog višeg stepena finoće, smatra se da imaju finoću nižeg stepena.

**Član 13**

(1) Proizvođač u skladu sa rješenjem o određivanju znaka proizvođača obezbjeđuje žig sa svojim znakom, kao i žigove sa oznakom finoće, u skladu sa članom 7 ovog zakona.

(2) Matrica znaka proizvođača i otisak žiga tog znaka čuvaju se u Zavodu.

(3) Oblik, sadržaj i dimenzije znaka proizvođača propisuje Ministarstvo.

**Član 14**

(1) Proizvođač je dužan da o prestanku obavljanja djelatnosti proizvodnje obavijesti Zavod bez odlaganja, a najkasnije u roku od osam dana od dana prestanka obavljanja djelatnosti.

(2) Zavod će donijeti rješenje o oduzimanju znaka proizvođača, prije isteka roka iz člana 11 stav 3 ovog zakona, ako proizvođač:

1) ne ispunjava propisane uslove za proizvodnju u pogledu opreme i radnih prostorija;

2) prestane da obavlja djelatnost proizvodnje predmeta od dragocjenih metala;

3) izvrši krivično djelo falsifikovanja znakova, propisanih ovim zakonom, za koje je pravosnažno osuđen.

(3) Proizvođač ne smije upotrebljavati znak proizvođača za koji je donijeto rješenje o oduzimanju znaka proizvođača.

(4) Protiv rješenja iz stava 2 ovog člana može se izjaviti žalba Ministarstvu.

(5) Žalba iz stava 4 ovog člana ne odlaže izvršenje rješenja.

(6) Odluka po žalbi je konačna.

(7) Protiv odluke iz stava 6 ovog člana može se pokrenuti upravni spor.

**Član 15**

(1) Uvoznik u skladu sa rješenjem o određivanju znaka uvoznika obezbjeđuje žig sa svojim znakom.

(2) Matrica znaka uvoznika i otisak žiga tog znaka čuvaju se u Zavodu.

(3) Oblik, sadržaj i dimenzije znaka uvoznika propisuje Ministarstvo.

**Član 16**

(1) Uvoznik je dužan da o prestanku obavljanja djelatnosti uvoza obavijesti Zavod, bez odlaganja, a najkasnije u roku od osam dana od dana prestanka obavljanja djelatnosti.

(2) Zavod će donijeti rješenje o oduzimanju znaka uvoznika, ako uvoznik:

1) prestane da obavlja djelatnost uvoza predmeta od dragocjenih metala;

2) izvrši krivično djelo falsifikovanja znakova propisanih ovim zakonom za koje je pravosnažno osuđen.

(3) Protiv rješenja iz stava 2 ovog člana može se izjaviti žalba Ministarstvu.

(4) Žalba iz stava 3 ovog člana ne odlaže izvršenje rješenja.

(5) Odluka po žalbi je konačna.

(6) Protiv odluke iz stava 5 ovog člana može se pokrenuti upravni spor.

**Član 20**

(1) Ako Zavod ispitivanjem utvrdi da je predmet od dragocjenih metala podnesen na ispitivanje i žigosanje od odgovarajuće vrste dragocjenog metala i ima finoću propisanu ovim zakonom, kao i da je označen u skladu sa ovim zakonom i propisom donesenim na osnovu ovog zakona, izvršiće žigosanje tog predmeta.

(2) Ako Zavod ispitivanjem utvrdi da predmet od dragocjenih metala podnesen na ispitivanje i žigosanje nema ni najniži stepen finoće iz člana 6 ovog zakona, ali da ima više od dvjesta hiljaditih djelova (200/1000) dragocjenog metala u leguri, neće izvršiti žigosanje predmeta i pisanim putem će obavijestiti podnosioca zahtjeva da se u roku osam dana od dana prijema obavještenja izjasni da li prihvata rezultate ispitivanja.

(3) Ako podnosilac zahtjeva prihvati rezultate ispitivanja iz stava 2 ovog člana, odnosno ukoliko se u ostavljenom roku ne izjasni, Zavod će predmete učiniti nepodobnim za stavljanje u promet (isjeći, razbiti i sl.).

(4) Ako podnosilac zahtjeva ne prihvati rezultat ispitivanja iz stava 2 ovog člana, Zavod će izvršiti ispitivanje predmeta, kvantitativnom hemijskom analizom.

(5) Ako se ispitivanjem iz stava 4 ovog člana potvrde rezultati ispitivanja iz stava 2 ovog člana, Zavod neće izvršiti žigosanje tih predmeta i učiniće ih nepodobnim za stavljanje u promet (isjeći, razbiti i sl.).

(6) Ako se ispitivanjem iz stava 4 ovog člana utvrdi da predmeti imaju odgovarajući sastav i finoću propisanu ovim zakonom, Zavod će izvršiti žigosanje predmeta.

VII. NAKNADE

**Član 25**

(1) Troškove ispitivanja i žigosanja predmeta od dragocjenih metala, vršenja hemijskih analiza legura i predmeta od dragocjenih metala, ispitivanja opreme koja služi za ispitivanje predmeta od dragocjenih metala, provjere ispunjenosti uslova za određivanje znaka proizvođača, kao i druge propisane troškove u vezi sa ispitivanjem i žigosanjem predmeta od dragocjenih metala, kao i naknadu za izdavanje rješenje za određivanje znaka proizvođača, odnosno znaka uvoznika, snosi podnosilac zahtjeva.

(2) Izuzetno od stava 1 ovog člana, podnosilac zahtjeva ne snosi troškove ispitivanja iz člana 20 stav 4 ovog zakona, ukoliko se utvrdi da predmeti imaju odgovarajući sastav i finoću propisanu ovim zakonom.

(3) Visina naknade iz stava 1 ovog člana mora biti u visini nastalih stvarnih troškova.

(4) Visinu i način plaćanja naknada iz stava 1 ovog člana propisuje Vlada Crne Gore.

(5) Sredstva ostvarena naplatom naknade iz stava 1 ovog člana prihod su budžeta Crne Gore i mogu se koristiti samo za razvoj metrološke djelatnosti.

**Član 27**

(1) Inspekcijski nadzor je nadzor nad ispravnošću, označavanja oznakom finoće i znakom proizvođača, odnosno znakom uvoznika predmeta od dragocjenih metala u prometu i nadzor nad održavanjem propisanih uslova za proizvodnju u prostorijama proizvođača kojima je izdato rješenje o znaku proizvođača.

(2) Nadzor iz stava 1 ovog člana vrši Zavod preko metroloških inspektora, u skladu sa ovim zakonom i zakonom koji uređuje inspekcijski nadzor.

(3) U vršenju inspekcijskog nadzora metrološki inspektor ima ovlašćenja da kontroliše:

1) ispunjenost propisanih uslova kod proizvođača predmeta od dragocjenih metala za vrijeme obavljanja djelatnosti proizvodnje;

2) da li proizvođač, odnosno uvoznik posjeduje žig sa znakom proizvođača, odnosno žig sa znakom uvoznika;

3) da li su predmeti od dragocjenih metala koji su stavljeni u promet ili se drže pripremljeni radi stavljanja u promet ili su izloženi kao uzorci, označeni i žigosni u skladu sa ovim zakonom, odnosno praćeni sertifikatom;

4) da li su u prodajnom prostoru izložene na vidnom mjestu slike državnih žigova;

5) da li subjekat nadzora u prodajnom prostoru upotrebljava vagu iz člana 23 stav 2 tačka 3 ovog zakona;

6) da li je u prodajnom prostoru izloženo na vidnom mjestu rješenje o znaku proizvođača, odnosno rješenje o znaku uvoznika;

7) način izlaganja predmeta od dragocjenih metala u prodajnom prostoru;

8) ispravnost predmeta od dragocjenih metala u pogledu sastava i finoće.

**Član 29**

Pored upravnih mjera i radnji utvrđenih zakonom koji uređuje inspekcijski nadzor, nadležni inspektor će privremeno zabraniti obavljanje djelatnosti:

1) proizvodnje, odnosno uvoza u slučaju iz člana 14 stav 2, odnosno člana 16 stav 2 i pokrenuti postupak kod Zavoda za ukidanje rješenja o znaku proizvođača, odnosno rješenja o znaku uvoznika;

2) prometa predmeta od dragocjenih metala, ukoliko utvrdi da predmeti u prometu, predmeti pripremljeni radi stavljanja u promet ili kao uzorci, nijesu žigosani, odnosno koje ne prati sertifikat u skladu sa ovim zakonom.

**Član 31**

(1) Novčanom kaznom od 2.000 eura do 5.000 eura kazniće se za prekršaj pravno lice, ako:

1) upotrebljava znak proizvođača za koji je isteklo vrijeme važenja rješenja o određivanju znaka proizvođača (član 11 stav 3);

2) upotrebljava znak proizvođača za koji je donijeto rješenje o oduzimanju znaka proizvođača (član 14 stav 3).

(2) Za prekršaj iz stava 1 ovog člana kazniće se i odgovorno lice u pravnom licu novčanom kaznom od 500 eura do 1.500 eura.

(3) Za prekršaj iz stava 1 ovog člana kazniće se preduzetnik novčanom kaznom od 2.000 eura do 5.000 eura.